ประกาศ กประกาศ ก.พ.อ.เรื่อง หลักเกณฑ์ วิธีการ และเงื่อนไขการต่อเวลาราชการของข้าราชการพลเรือนในสถาบันอุดมศึกษา พ.ศ. ๒๕๕๐ อาศัยอำนาจตามความในมาตรา๑๙ และมาตรา ๗๒ แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ก.พ.อ. จึงกำหนดหลักเกณฑ์ วิธีการ และเงื่อนไขการต่อเวลาราชการของข้าราชการพลเรือนในสถาบันอุดมศึกษาไว้เป็นแนวทางปฏิบัติสำหรับสถาบันอุดมศึกษาเพื่อประโยชน์แก่การสอนหรือวิจัยดังต่อไปนี้ข้อ ๑ ให้ยกเลิก(๑) หลักเกณฑ์ วิธีการ และเงื่อนไขการขยายเวลาราชการของข้าราชการพลเรือนในสถาบันอุดมศึกษาตามหนังสือสำนักงานคณะกรรมการการอุดมศึกษา ด่วนมาก ที่ ศธ ๐๕๐๙.๕/ว ๑ ลงวันที่ ๒๒ กุมภาพันธ์๒๕๔๘(๒) หลักเกณฑ์ วิธีการ และเงื่อนไขการขยายเวลาราชการของข้าราชการพลเรือนในสถาบันอุดมศึกษา(ฉบับปรับปรุง) ตามหนังสือสำนักงานคณะกรรมการการอุดมศึกษา ด่วนที่สุด ที่ ศธ ๐๕๐๙.๕/ว๑ ลงวันที่ ๑ มีนาคม ๒๕๔๙ข้อ ๒[๑] ให้ใช้ประกาศ ก.พ.อ. นี้ นับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การต่อเวลาราชการของข้าราชการพลเรือนในสถาบันอุดมศึกษาให้สถาบันอุดมศึกษาดำเนินการตามความต้องการของสถาบันอุดมศึกษามิใช่สิทธิของผู้ขอต่อเวลาราชการข้อ ๔ ให้สถาบันอุดมศึกษาโดยความเห็นชอบของสภาสถาบันอุดมศึกษาวางแผนอัตรากำลังระยะ๔ ปี (หรือกว่านั้น) โดยกำหนดเกณฑ์ และวิธีการในการวิเคราะห์ความต้องการคณาจารย์เป็นรายสาขาวิชาที่ชัดเจนและนำมากำหนดจำนวนและคุณสมบัติของคณาจารย์ที่ต้องการเป็นรายสาขาวิชาเป็นรายปีข้อ ๕ ข้าราชการพลเรือนในสถาบันอุดมศึกษาที่จะได้รับการพิจารณาให้ต่อเวลาราชการต้องมีคุณสมบัติดังนี้(๑) ดำรงตำแหน่งศาสตราจารย์ หรือตำแหน่งรองศาสตราจารย์ อยู่ก่อนหรือ ณวันที่ ๓๑ มีนาคม ของปีที่เกษียณอายุราชการ หากดำรงตำแหน่งหลังจากนี้ให้สภาสถาบันอุดมศึกษาพิจารณารับเข้าปฏิบัติงานต่อในแนวทางอื่นๆทั้งนี้ตั้งแต่วันที่ ๑๓ พฤศจิกายน ๒๕๕๗ เป็นต้นไป ผู้ดำรงตำแหน่งรองศาสตราจารย์ต้องสำเร็จการศึกษาระดับปริญญาเอกหรือเทียบเท่า(๒) เป็นผู้เกษียณอายุราชการตามพระราชบัญญัติ บำเหน็จ บำนาญ ข้าราชการ พ.ศ.๒๔๙๔ และฉบับแก้ไขเพิ่มเติม ตั้งแต่วันที่ ๑ ตุลาคม ๒๕๕๐ เป็นต้นไป(๓) เป็นผู้มีคุณธรรม จริยธรรม และมีสุขภาพแข็งแรงสมบูรณ์ ผ่านการตรวจสุขภาพโดยมีใบรับรองแพทย์จากสถาบันของรัฐรับรองและรับรองไว้ไม่เกิน๑ ปี(๔) ทำหน้าที่สอนหรือวิจัย(๕) มีภาระงานและมีผลงานทางวิชาการย้อนหลัง ๓ ปี จนถึงวันที่ ๓๑ มีนาคม ของปีที่เกษียณอายุราชการตามหลักเกณฑ์ที่ก.พ.อ. กำหนด ดังนี้(ก) ตำแหน่งศาสตราจารย์(ก ๑) ปฏิบัติตามมาตรฐานภาระงานขั้นต่ำในฐานะอาจารย์ผู้สอนในสถาบันอุดมศึกษาตามที่สภาสถาบันอุดมศึกษากำหนด และ(ก ๒) มีผลงานทางวิชาการ ดังต่อไปนี้(ก ๒.๑) ตำราที่ได้รับการเผยแพร่ เฉลี่ยปีละ ๑ เล่ม หรือ(ก ๒.๒) หนังสือที่ได้รับการเผยแพร่ เฉลี่ยปีละ ๑ เล่ม หรือ(ก ๒.๓) งานวิจัยที่ได้รับการเผยแพร่ เฉลี่ยปีละ ๑ เรื่อง หรือ(ก ๒.๔) ผลงานทางวิชาการในลักษณะอื่นที่ได้รับการเผยแพร่เฉลี่ยปีละ ๑ รายการหรือ(ก ๒.๕) บทความทางวิชาการที่ได้รับการเผยแพร่ เฉลี่ยปีละ ๓ เรื่องการเผยแพร่ผลงานทางวิชาการให้ดำเนินการตามหลักเกณฑ์ที่ก.พ.อ. กำหนดกรณีที่ดำรงตำแหน่งศาสตราจารย์ไม่ครบ๓ ปี ก่อนเกษียณอายุราชการ ให้ใช้ผลงานทางวิชาการที่เคยเสนอกำหนดตำแหน่งเป็นศาสตราจารย์มานับรวมได้(ข) ตำแหน่งรองศาสตราจารย์(ข ๑) ปฏิบัติตามมาตรฐานภาระงานขั้นต่ำในฐานะอาจารย์ผู้สอนในสถาบันอุดมศึกษาตามที่สภาสถาบันอุดมศึกษากำหนด และ(ข ๒) มีผลงานทางวิชาการ ดังต่อไปนี้(ข ๒.๑) ตำราที่ได้รับการเผยแพร่ เฉลี่ยปีละ ๑ เล่ม หรือ(ข ๒.๒) หนังสือที่ได้รับการเผยแพร่ เฉลี่ยปีละ ๑ เล่ม หรือ(ข ๒.๓) งานวิจัยที่ได้รับการเผยแพร่ เฉลี่ยปีละ ๑ เรื่อง หรือ(ข ๒.๔) ผลงานทางวิชาการในลักษณะอื่นที่ได้รับการเผยแพร่เฉลี่ยปีละ๑ รายการหรือ(ข ๒.๕) บทความทางวิชาการที่ได้รับการเผยแพร่ เฉลี่ยปีละ ๒ เรื่องการเผยแพร่ผลงานทางวิชาการให้ดำเนินการตามหลักเกณฑ์ที่ก.พ.อ. กำหนดกรณีที่ดำรงตำแหน่งรองศาสตราจารย์ไม่ครบ๓ ปี ก่อนเกษียณอายุราชการ ให้ใช้ผลงานทางวิชาการที่เคยเสนอกำหนดตำแหน่งเป็นรองศาสตราจารย์มานับรวมได้ข้อ ๖ การพิจารณาข้าราชการพลเรือนในสถาบันอุดมศึกษาให้ต่อเวลาราชการให้ดำเนินการดังนี้(๑) สถาบันอุดมศึกษาโดยความเห็นชอบของสภาสถาบันอุดมศึกษาแต่งตั้งคณะกรรมการเพื่อพิจารณากำหนดจำนวนและตัวบุคคลของคณาจารย์ที่จะเกษียณอายุราชการและจะให้ปฏิบัติงานต่อด้วยแนวทางต่าง ๆ รวมทั้งแนวทางการต่อเวลาราชการ ตามหลักเกณฑ์วิธีการและเงื่อนไขฉบับนี้ทั้งนี้เฉพาะในสาขาวิชาที่ได้วิเคราะห์แล้วในข้อ ๔ ว่ามีความขาดแคลนและจำเป็นต้องรักษาคณาจารย์ให้ปฏิบัติงานต่อภายหลังเกษียณอายุราชการเท่านั้น(๒) สถาบันอุดมศึกษาโดยความเห็นชอบของสภาสถาบันอุดมศึกษา พิจารณาดำเนินการอนุมัติต่อเวลาราชการแก่คณาจารย์ที่ผ่านการพิจารณาในข้อ๖ (๑) ซึ่งต้องเป็นผู้ที่มีคุณสมบัติครบถ้วนตามหลักเกณฑ์ข้อ ๕ และต้องได้รับคำยินยอมจากผู้นั้นด้วย ทั้งนี้ ให้สถาบันอุดมศึกษาดำเนินการให้ต่อเวลาราชการให้แล้วเสร็จก่อนที่ข้าราชการผู้นั้นจะเกษียณอายุราชการไม่น้อยกว่า๖ เดือนข้อ ๗ สถาบันอุดมศึกษาต้องกำกับและติดตามประเมินผลการปฏิบัติงานของผู้ได้รับการต่อเวลาราชการในประเด็นต่าง ๆ ดังนี้(๑) ผู้ได้รับการต่อเวลาราชการปฏิบัติงานตามมาตรฐานภาระงานขั้นต่ำที่ ก.พ.อ.กำหนดตามหนังสือทบวงมหาวิทยาลัยที่ ทม ๐๒๐๒.๔/ว ๑๙ ลงวันที่ ๑๖ มิถุนายน ๒๕๔๒(๒) ผู้ได้รับการต่อเวลาราชการมีสุขภาพแข็งแรงสมบูรณ์ พร้อมจะปฏิบัติงานต่อไปโดยมีการตรวจสุขภาพประจำปี(๓) ผู้ได้รับการต่อเวลาราชการปฏิบัติหน้าที่โดยมีจริยธรรมและจรรยาบรรณข้อ ๘ ข้าราชการที่ได้รับการพิจารณาให้ต่อเวลาราชการให้รับราชการต่อไปได้จนถึงวันสิ้นปีงบประมาณที่ผู้นั้นมีอายุครบหกสิบห้าปีบริบูรณ์ข้อ ๙ ข้าราชการที่ได้รับการพิจารณาให้ต่อเวลาราชการและได้รับคำสั่งให้รับราชการต่อไป ต้องปฏิบัติหน้าที่เฉพาะการสอนหรือวิจัยเท่านั้นไม่สามารถดำรงตำแหน่งทางการบริหารได้ในกรณีที่ภาระงานใดอาจถือว่าเกี่ยวข้องกับการเรียนการสอนหรือวิจัยหรือไม่นั้น ให้ขึ้นอยู่กับดุลยพินิจของสภาสถาบันอุดมศึกษาประกาศ ณ วันที่ ๔ มกราคมพ.ศ. ๒๕๕๐วิจิตร ศรีสอ้านรัฐมนตรีว่าการกระทรวงศึกษาธิการประธาน ก.พ.อ.ปริญสินีย์/ผู้จัดทำ๒ กุมภาพันธ์ ๒๕๕๔ฃคุณากร/ผู้ตรวจ๑๘ สิงหาคม ๒๕๕๔[๑] ราชกิจจานุเบกษา เล่ม ๑๒๔/ตอนพิเศษ ๑๕ ง/หน้า ๒๘/๗ กุมภาพันธ์ ๒๕๕๐